|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| http://epaper.lokmat.com/EpaperImages/Pun/312015/d562556-small.jpg**LOKMAT MARATHI DIALY, PUNE, 3RD JANUARY, 2015**   |  | | --- | | **'कचरा व्यवस्थापना'त प्रशासन अयशस्वी, राजकीय इच्छाशक्तीचा अभाव : सर्वसमावेशक यंत्रणेची गरज**  *शहरातील नागरी घनकचर्‍याचे पर्यावरणपूरक व्यवस्थापन करण्यामध्ये पुणे महानगरपालिका व त्यासंबंधित असलेल्या इतर शासकीय यंत्रणा सपशेल विफल ठरल्या आहेत. विशेष करून गेल्या चार ते पाच वर्षांत पर्यावरण संरक्षण आणि सार्वजनिक आरोग्य याबाबत अक्षम्य हेळसांड झाली असल्याचे दिसून येते. लाखो लोकांच्या आरोग्याशी निगडित अशा विषयाला राजकीय इच्छाशक्तीचा अभाव हे प्रमुख कारण आहे****. -* दिलीप बोराळकर** | |  | | |  | | --- | |  | | http://epaper.lokmat.com/images/dnsenlarge.gif |   सध्या अस्तित्वात असलेली नागरी घनकचर्‍यावर प्रक्रिया करणारी सुविधा अत्यंत अपुरी असून, ती देखील ठरलेल्या क्षमतेनुसार कार्यरत नाही. सध्याची अकार्यक्षम सुविधा मोडीत काढून, पर्यावरणपूरक व सर्वसमावेशक नवीन यंत्रणा उभारणे आवश्यक आहे. तसेच, त्याची तातडीने अंमलबजावणी करण्याची राजकीय इच्छाशक्ती; तसेच प्रशासकीय सशक्तेची गरज आहे.  शहरात रोज अंदाजे १८00 ते २000 टन कचरा प्रतिदिवस निर्माण होतो. उद्या संपूर्ण कचर्‍याचे व्यवस्थापन करण्यासाठी प्राथमिक पायरी म्हणजे, दररोज निर्माण होणार्‍या सुमारे १२00 टन कचर्‍यापासून वीजनिर्मिती करणे होय; परंतु त्यासाठी पालिका व शासनाला आपल्या आर्थिक व प्रशासकीय धोरणात आवश्यक बदल करणे जरुरी आहे. जेणेकरून कचर्‍यापासून वीजनिर्मिती व वितरण तांत्रिक व आर्थिकदृष्ट्या सुकर होईल. त्याच बरोबर नागरिकांचे सहकार्यदेखील अपेक्षित आहे. गेल्या नोव्हेंबरमध्ये 'पुणे ग्लोबल स्मार्ट सिटी' याविषयीच्या चर्चासत्रामध्ये शहरातील घनकचर्‍याच्या नवीन प्रणालीबाबत सादरीकरण करण्यात आले होते.  ६00 टन प्रतिदिन घनकचर्‍याची प्रक्रिया करून वीजनिर्मिती करण्याचे दोन संच बसविणे आवश्यक आहे. यासाठी सुमारे ४00 करोड रुपये खर्च अपेक्षित असून, शासनाने २५ टक्के अनुदान देणे अपेक्षित आहे. तसेच, निर्माण झालेली वीज महापालिकेनेच आपली गरज पूर्ण करण्यासाठी वापरली पाहिजे. सुमारे ६00 ते ७00 रुपये प्रतिटन महानगरपालिका घनकचर्‍याच्या प्रक्रियेसाठी सध्या खर्च करीत आहे. हा खर्च जर नवीन यंत्रणेसाठी लागू केल्यास, जनतेवर अतिरिक्त भार पडणार नाही. तसेच, पर्यावरणदृष्ट्या सर्वसमावेशक अशी यंत्रणा कार्यरत करता येणे शक्य आहे. येणार्‍या १८ ते २0 महिन्यांच्या कालावधीत नवीन यंत्रणा बसवणे शक्य आहे, ज्याद्वारे पर्यावरण संरक्षण, सार्वजनिक आरोग्य व त्याबाबत लोकांच्या अपेक्षा १00 टक्के पूर्ण करता येतील, असा विश्‍वास व्यक्त करण्यात आला. त्यानुसार महापालिकेने तांत्रिक व व्यावसायिकदृष्ट्या आवश्यक बाबी निश्‍चित करून, एक विस्तृत प्रकल्प अहवाल तज्ज्ञांकरवी तयार करून घेणे गरजेचे आहे. या अहवालाच्या मंजुरीनंतर नियमाप्रमाणे व पारदर्शकानुसार निविदा मागवून लवकरात लवकर नवीन यंत्रणा कार्यरत करणे आवश्यक आहे. तज्ज्ञ समितीच्या मार्गदर्शनाखाली विहित कालावधीत तातडीने प्रकल्प पूर्णत्वास नेणे जरुरीचे आहे. | | |  | | --- | |  | |  | | | |  | | --- | |  | |  | |   http://epaper.lokmat.com/EpaperImages/Pun/312015/d562558.jpg |